CELEX: 62019TN0499
Language: mt
Date: 2019-07-10 00:00:00
Title: Kawża T-499/19: Rikors ippreżentat fl-10 ta’ Lulju 2019 – ZU v SEAE

14.10.2019   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 348/16
            
         
      Rikors ippreżentat fl-10 ta’ Lulju 2019 – ZU v SEAE
      (Kawża T-499/19)
      (2019/C 348/16)
      Lingwa tal-kawża: l-Ingliż
      
         Partijiet
      
      
         Rikorrent: ZU (rappreżentant: C. Bernard-Glanz, avukat)
      
         Konvenut: Servizz Ewropew għall-Azzjoni Esterna (SEAE)
      
         Talbiet
      
      Ir-rikorrent jitlob li l-Qorti Ġenerali jogħġobha:
      
                  —
               
               
                  tannulla d-deċiżjonijiet tas-SEAE tal-31 ta’ Awwissu 2018 u tal-10 ta’ Jannar 2019, li jimplimentaw in-nota tas-Servizz Mediku tat-30 ta’ Awwissu 2018, billi jitnaqqas il-leave tal-mard;
               
            
                  —
               
               
                  tikkundanna lill-konvenut għall-ispejjeż.
               
            
         Motivi u argumenti prinċipali
      
      Insostenn tar-rikors tiegħu, ir-rikorrent jinvoka tliet motivi.
      
                  1.
               
               
                  L-ewwel motiv ibbażat fuq il-ksur tal-prinċipju ta’ amministrazzjoni tajba u tad-dmir ta’ diliġenza, b’inflazzjoni ta’ stimi tal-ispejjeż li wasslet għall-imputazzjoni mhux ġustifikata tar-responsabbiltà tar-rikorrent talli ma deherx għal eżami mediku fi Brussell.
               
            
                  2.
               
               
                  It-tieni motiv ibbażat fuq użu ħażin ta’ poter b’indikazzjoni ta’ intenzjoni deliberata sabiex ir-rikorrent jiġi ppreġudikat minħabba preġudizzju personali.
               
            
                  3.
               
               
                  It-tielet motiv ibbażat fuq żball manifest ta’ evalwazzjoni fir-rigward tal-kwistjoni dwar jekk is-sitwazzjoni legali tar-rikorrent kinitx inbidlet u n-nuqqas ta’ analiżi fid-dettall dwar għaliex ir-responsabbiltà ġiet imputata lir-rikorrent talli ma deherx għal eżami mediku.